
60 

> 



In codice quodam bibliothecae Tricassinae manu 
exarato, nonnullorum auctorum eclogarii de 
quaestionibus ad theologiam pertinentibus loci 
leguntur. Cui libro hic adscribitur titulus : 

« Incipit liber pancrisis, id est totus aureus, 
quia hic aureae continentur sententiae aut quaes¬ 
tiones sanctorum Patrum Augustini, Iheronimi, 
Ambrosii, Gregorii, Ysidori, Bedae et moderno¬ 
rum magistrorum Willelmi Catalaunensis epis¬ 
copi, Ivonis Carnotensis episcopi, Anselmi et 
fratris ejus Radulfi » 

His verbis Anselmus Laudunensis scholasticus 
et frater ejus Radulfus, qui etiam episcopali 
'scholae praefuit, significari nobis procul dubio 


cx? 


(1) Cod. 425. A folio 1 usque ad folium 94 produntur Petri 
Comestoris sermones. Folio 95 recto incipit, folio 148 recto explicit 
Liber pancrisis, quem duodecimo vel tertio decimo sseculo scriptum 
esse putamus. 

videntur. Constat enim eosdem Anselmum et 
Radulfum de variis theologiae quaestionibus li¬ 
brum seu Flores sententiarum ac quaestionum 
scripsisse. 

Porro si in manuscripto Tricassino 1 2 3 4 legimus 
homiliam illam quam, inter opera sancti An- 
selmi, D. Gerberon edidit’, in eodem rursus inve¬ 
nimus litteras ab Anselmo Laudunensi ad Heri- 
brandum abbatem sancti Laurentii Leodiensis 
missas’, locos ex Enarrationibus ejusdem Anselmi 
in Matthaeum excerptos *, sententiam denique 
Magistri Laudunensis in Dialogo duorum mona¬ 
chorum laudatam 5 . Tibi quaestiones sub nomine 
Anselmi in hoc manuscripto prolatas legenti et 
dicendi genus inspicienti minime succurret Gan- 
tuariensis episcopi memoria; sed ex crebris itera¬ 
tionibus et ex aliis haud ambiguis signis aucto- 


(1) Fol. 123 verso, et 124, 

(2) Sancti Anselmi opera, Lutetiae Parisiorum, 1721, pp. 189,190. 

(3) Fol. 130, recto 2, et verso, 1 et 2. « Venerabili abbati de 
Sancto Laurentio H., Anselmus filius Ludunensis (sic) Ecclesiae salu¬ 
tem. » Cf. Lefdvre ; De Anselmo Laudunensi , p. 102 et p. 122. 

(4) Fol. 133, verso 1 et 2. Cf. Migne : Patr. lat., t. 162, p. 1307, 
B et C. 

(5) Vide infra quaest. 18. — Cf. Lefdvre. De Anselmo Laudu¬ 
nensi, p. 91. 

rem ut verum et exercitatum magistrum aperte 
cognosces. 

Inter unum et septuaginta locos, amplitudine 
dispares qui in hoc manuscripto, Anselmo tri¬ 
buuntur, eos elegimus et in lucem edidimus qui 
aut Magistri ingenium ac habitum illustrarent, 
aut disciplinas in scholis tunc vigentes deno¬ 
tarent, aut de quibusdam hujus temporis moribus 
aliquid documenti demum suppeditarent. 

Quamvis tres quaestiones tantum Radulfo auc¬ 
tore in nostro codice legantur, ex duobus locis 
quos prodidimus facile tamen perspicies quam 
simili ratione docendi et scribendi uterque frater 
usus sit. 

Sententias Catalaunensis episcopi quae in hoc 
manuscripto continentur si legeris, ceteris subla¬ 
tis indiciis, Guillelmum Campellensem Anselmi 
discipulum fuisse te non latebit. 

ANSELMI LAUDUNENSIS 

ET RADULFI FRATRIS EJUS 

SENTENTIA EXCERPTAE 


I 

ANSELMI SENTENTIAE VEL QUAESTIONES 

1. — Cur animas non baptizatorum puniantur *. 

Quaestio saepe ventilata est qua justitia animae 
puerorum, qui ante baptismum moriuntur, dam¬ 
nentur. Corpus quidem cujus seminarium fuit in 
Adam, si contrahat maculam originalis peccati, 
non ita vehementer admirandum. Anima vero, 
quae ab optimo Deo facta est, de corrupta non des¬ 
cendens massa, nec ex dispositione sua corpus 
illud cui unitur animare praesumens, sed ex volun¬ 
tate sui Creatoris, ubi ab ipso posita est ibi obe- 
dientiam suam servans, mirum videtur quare 
damnari debeat nisi propter illa peccata quae postea, 
sensualitati consentiens, jam adulto corpore, facit. 

(t) Fol. 119, recto 1 ct 2, verso 1. Hic titulus legitur in manus- 
cripto. 

Fides tamen Ecclesiae habet quod si, quam statim 
unita est corpori, moriatur puer, damnabitur anima 
propter peccatum originale. 

In quo videtur esse Creatoris culpa qui tale 
dedit ei hospitium in quo necesse esset eam cor¬ 
rumpi. Unde quidam ad haec impellunt ut dicant 
animam quoque, ut corpus, ex traduce descendere. 
Et sic a culpa immunis est Creator quia anima 
quoque a corrupta anima patris, ut corpus a cor¬ 
pore, descendit. Inde et adducunt auctorem Gre- 
goriumNyssenum,sapientem virum qui dicit quod, 
quam cito conjunguntur semina patris et matris, 
statim ibi est anima, sed non exercet suas poten¬ 
tias, sicut nec quando natus est puer statim dis¬ 
cernit, nec ea dijudicat quae post, in adulta aetate 
facit. Unde enim, ut ait ille, semen illud usque in 
virum formaretur nisi animae seminarium habe¬ 
retur ? 

Sed si ille dixit statim animam adesse seminibus, 
non ideo dixit eam ex parentibus descendere. 
Potuit enim et tunc Deus novam animam infundere, 
quamvis nec in hocDoctores Ecclesiae consentiant, 
sed aut sexagesimo sexto die post conceptum, 
aut sexto mense, novam asserunt a Deo infundi 
animam. 

Quomodo ergo non sit culpandus auctor animae 
videndum est. In principio creaturarum, fecit Deus 

rationabilem creaturam, id est angelum qui de Deo 
notitiam haberet et eum contemplando beatus fle¬ 
ret. Fecit etiam corporalia quae nulla ratione vige¬ 
rent aut Dei contemplatione beata fierent. Videbatur 
ergo aliquid superfluere in magna Dei republica, 
utilia bruta animalia nisi alicui prodessent ad bea- 
titudinem. Spiritus enim in his non vescebatur 
nec in aliquo his indigebat. Factus est itaque ex 
rationali spiritu et corpore homo qui, ex natura 
corporali, his opus habebat, ex rationali autem 
spiritu Deum contemplaretur et sic se et corpus 
cui unitus fuit simul beatificaret. Quae duo ita quo¬ 
dam modo sunt invicem inserta ul corpus per spi¬ 
ritum sensificaretur, id est illos quinque sensus 
haberet, et anima naturam corporis ita contraheret 
ut inde sensificaret, aut irasceretur, aut concupis¬ 
ceret, aut esuriret et cetera hujusmodi. 

Hac ergo lege creatus est homo ut hominibus 
aliis per successionem creandis seminarium haberet 
quantum ad corpus, Deus autem infunderet novas 
animas. 

Si ergo homo in obedientia Dei perseveraret, 
sicut ipse sanctus et mundus esset, ita seminarium 
prolis quod ab eo procederet. Sed qui ipse primus 
per inobedientiam corruptus est, poenam suscepit 
ut in corruptione generaret. Quae ergo particula ad 
vim generationis procedit ipsa quoque corrupta est. 

Sed si hoc quod ad eum pertinebat de genera¬ 
tione male dispensavit, debuitne Deus incommuta¬ 
bilis idcirco consilium suum mutare ut novas 
animas non infunderet semini qualecumque ex 
parentibus procederet, penes quem non est ista 
inconstantia? Facit itaque Deus quod ab aeterno 
proposuerat : novas animas immundis corporibus 
infudit non utens crudelitate, sed justam providen¬ 
tiam implens; nec habet anima quod queratur de 
suo creatore. 

Idcirco enim eam fecit ut animando eorpori eam 
infunderet. Quod si corruptum vas invenit, ipsa 
quoque inde corrumpitur. Ideo necesse est ut pur¬ 
getur. Nec habet anima quem juste possit accusare 
de malo quod patitur nisi priores parentes quorum 
peccato mors intravit in mundum; quia, ut dic¬ 
tum est, Deus non debuit propter stultitiam 
hominis mutare consilium animandorum hominum. 

Sed illud profecto affirmare possumus quod lenis¬ 
sime punientur si ante baptismuiji a corpore sepa¬ 
rentur. Quod si baptismum suscepit puer, mun¬ 
datus est ab omni delicto. Et in hoc admiranda 
est maxime benignitas Dei qua3 homini, et post 
prevaricationem, medicinam salutis invenit. In 
his vero qui ante baptismum pereunt quare hoc 
Deus disposuerit ut ad baptismum non pervenirent? 
Occulta sunt judicia Dei et abissus multa. 

2. — De animabus hominum \ 

Si animas descendere ex traduce credere aude- 
remus, cur animae parvulorum non baptizatorum 
damnarentur, leviter inveniremus. Sed quiaiides 
catholica habet novas quotidie creari animas et 
infundi corporibus, quaesitu dignum est unde, a 
Deo bona facta, originale peccatum contrahat, 
propter quod necesse sit eam damnari si a corpore 
recedat statim sine baptismi remedio. 

Dicunt itaque quidam quod ex immunditia cor¬ 
poris cui infunditur anima illam culpam contrahit 
unde damnatur. Sed contra haec verba duae subo¬ 
riuntur quaestiones : quomodo videlicet ex immun¬ 
ditia corporis contrahatur immunditia animae quae 
est incorporalis naturae et quomodo non credatur 
Deus injustus qui illam animam tali infundat cor¬ 
pori in quo illam sciat non posse esse expertem 
damnabilis peccati. 

Primam quaestionem igitur discutiamus; deinde 
ad secundam veniamus. Immunditia ergo illius 
corporis aut corporalis est, aut spiritualis. Si cor¬ 
poralis, nihil ad animam pertinere videtur. Quan¬ 
tumlibet enim corpus in luto coinquinetur, anima 

(1) Folio 119 Terso 1 et 2, fol. 120, recto 1 et 2. Hic titulus legitur 
in codice manuscripto. 

tamen quae est spiritualis nullo modo maculatur. 
Spiritualis vero immunditia ad corpus non perti¬ 
net. Nam quod spiritus non est spiritualiter conta¬ 
minari non potest. 

Dicamus igitur, ut possumus, ex corporali 
immunditia quomodo spiritualis animae immundi¬ 
tia contrahatur. Nam illud verum est in quo osten¬ 
dendo, quodam modo etiam physicam rerum sequi 
videbimur. A primo igitur homine ordientes dici¬ 
mus Deum corpus Adae ex quatuor elementis 
creasse in quo, quasi in vase quodam, ejus anima 
reponeretur. Fecit autem ipsum robustum, leve 
primum omnique honestate praeditum, quod vide¬ 
licet anima posset animare et leviter regere et omni 
modo pati. Positaque in tali vase, ante peccatum, 
felici et incorrupta compositione usa est. 

Post peccatum vero non solum ipsa anima pecca¬ 
trix misera facta est et minus potens se ipsam 
conservare, verum et ipsum vas suum ex priori 
statu valde mutatum est; elementa ipsius sunt infir¬ 
mata, corrupta, dehonestata ita ut, non sine poena 
peccati, ex ipsius corporis conjunctione, ipsa quse 
in ea ferebatur anima deterior fieret, ita ut invicem 
et illa illud infirmaret et illud illam aggravaret. 

Quaecumque igitur corpora ex tam corrupta car¬ 
nis massa nascuntur et sine respectu animae cor¬ 
rupta et immunda sunt. Si ergo in tali corpore 

seminato animam mundam Deus infundat, jam ex 
tali corporis immunditia spiritualem contrahat 
immunditiam, nexibus utriusque ad unam efficien¬ 
dam personam copulatis ita ut jam minus potens 
habeat in sua natura concupiscibilitatem quae pec¬ 
catum est, non quod effectum habeat, sed quod 
naturam concupiscendi in se suscipiat. Et hoc qui¬ 
dem vocatur originale peccatum, non quod in sua 
origine anima, quae munda creata est, hoc habeat, 
sed quod ab origine et natura corporis hoc in se 
quasi traducat. 

Hujus autem corruptionis similitudinem in rebus 
invenimus cum aliquid vas testeum prius novum, 
mundum, incorruptum videmus cui, cum novum 
est, si vinum infunditur et in eodem vase corrum¬ 
patur et acescat, licet illud vinum corruptum ex 
illo vase projiciatur, tamen vas remanet corruptum, 
immundum. Cui si iterum infunditur aliud vinum 
quamlibet bonum, ex corruptione ipsius vasis con¬ 
trahit corruptionem, sicut scriptum est : 

Quo semel est imbuta recens servabit odorem 
Testa diu... 1 . 

Sic eadem similitudine novae animae ex cor¬ 
ruptis a principio corporibus corrumpuntur. Contra 
hanc igitur concupiscibilitatem divina gratia novum 
instituit remedium baptismi, sive circumcisionis 

(1) Horat., epist. 2, lib. I, v. 69-70. 

ut olim. Qu® concupiscibilitas, licet sit in illo sacra¬ 
mento expiata, manet tamen nobis ad agonem. 
Corpus vero in futuro incorruptionem recipiet. 

Restat ut, cum Deus re vera sil justus, inquiratur 
quomodo videatur injustus qui animas quae forsitan 
alia corpora incorrupta erant fortiter recturae et 
per hoc non pmnas, sed praemia, divina juvante 
gratia, erant promeriturae, deputet corruptis cor¬ 
poribus. Quod quidam ita solvere nituntur. Dicunt 
enim quod Deus ab initio ita instituerat ut novas 
animas noviter formatis et generatis corporibus in¬ 
funderet. Quod si ipsa corpora in peccato Dei cor¬ 
rupta sunt, nihil ad eum pertinet. Faciat ergo homo 
quod vult, Deus faciet quod debet. 

Sed hoc solo non perfecte videntur Deum ab 
injustitia solvere. Non enim, ut nobis videtur, Deus 
qui omnia novit, debuit instituere se id esse factu¬ 
rum quod sciebat certissime et quasi ex neces¬ 
sitate, omnium animarum periculum facturum. 
Quare huic solutioni fortasse aliquid est ad¬ 
dendum ut absolutius videamus Deum ab omni 
reatu esse liberum. Qmerendum est enim, quando 
ipsa anima incorporatur, utrum necessitate veniat 
ad corpus an voluntate. Sed necessitate non, 
cum dicat Augustinus « nulla Dei culpa, etc... ». 
Quia si ex voluntate, ut idem Augustinus affirmat 
in eodem versu, aut ita qui scit se non posse vitare 

peccatum, aut nescit per divinam gratiam? Sed 
nescit posse. Si autem scit non posse, stulta est 
quae vult venire. 

Oportet igitur ut sciat se posse vitare peccatum, 
sed per divinam gratiam, et potest fortasse. Sed ex 
dulcedine carnis sibi adjunctae, quod poterat non 
vult et ita, creatore justo remanente, ipsa efficitur 
peccatrix. Tantum enim in ipso delectatur corpore 
ut etiam sui videatur oblita nisi per doctrinam 
postea excitetur. 

Sed Sicet quis cur quidem instituta sint sacra¬ 
menta si anima peccato resistere potest ? Ad quod 
dicatur quia non resistit. Hoc autem solummodo ita 
dicatur ut non firmetur. Ubi enim scire dubitaverint 
et nos debemus dubitare. 

3. —De poena peccati originalis *. 

Quaeritur quare homo puniatur secundum ani¬ 
mam propter peccatum primi hominis cum animam 
ex eo non habuerit. Ad quod dicitur quod Deus 
creavit corpus primi hominis et ei animam infudit. 
Ex quo corpore corrupta omnia successorum cor¬ 
pora corruptionem traxerunt. Quae etsi corrupta sint, 
tamen Deus quod suum est facere non cessat, scili¬ 
cet ipsis corporibus, solita bonitate, infundit animas. 

(1) Fol. 120, verso 1. 

Punitur itaque anima, conjunctione corrupti cor¬ 
poris depravata, quamvis per se bona bonaque 
manu sit infusa, quemadmodum semen bonum, a 
bona manu terrae infusum, corruptione terrae red¬ 
ditur corruptum. 

4. — De culpa originali { . 

Quod objicitur de anima mox a Deo creata bona 
et pura, non ex arbitrio suo, vasi corrupto infusa, 
quod injuste ex corruptione vasis fiat rea, nihil est. 
Deus enim ab ordine creationis suae si desisteret, 
injuste ageret ut si animas bonas et puras vasis 
quibuscumque, secundum institutum creationis 
suae non infunderet. Quod si vasa culpa Adae sunt 
corrupta, ex unione anima, licet cjuidem non per 
suum, sed per alienum peccatum fiat rea, culpa 
quidem primae transgressionis est. Deus enim quod 
suum est facit. Yideat autem qualia vasa fecerit 
homo omnis generans. Cum enim in omni genera¬ 
tione particula separetur quaedam et per culpam, 
est originale malum ibi. 

Si autem separetur et non per culpam, quod in 
solo Christo, non est ibi originalis contagio. Sicut 
enim in parentibus licet renatis, si generant, quia 
per culpam separatur illa particula, licet in toto 

(1) Fol. 120, verso 1 et 2. 


Digitized by C^ooQle 



— 11 


mundata, tamen inde fit rea originalis; sic, ex 
opposito, in generatione Christi. 

Quod autem dicitur omne peccatum animae nasci 
ex carne et fomite peccati qui in carne est, nihil 
est. Ex anima enim quaedam per se oriuntur quod 
improbare potest quia prius peccavit Adae anima 
quam caro, cum etiam nullus fomes peccati in ea 
esset. Quidam etiam angelus peccavit qui tamen 
spiritus est. 

Quod item quaeritur, quare non potius anima, 
bona et perfecta a Deo, trahit suum inferius cui 
incorporatur in puritatem et in innocentiam suam 
quam ab eo ex conjunctione inquinetur, ut dicitur, 
facillime sic solvitur : quia nulla creatura, utcum¬ 
que bona, bonum potest aut ex se sibi habere, aut 
aliis dare, quia hoc solius Dei est, et si hoc posset 
jam divinae virtutis esset. Malum vero potest : 
unde et a carne corrumpi potest. In quo ipso etiam 
eadem anima humiliari discit dum se nil posse 
invenit. Adam vero ad hoc creatus fuit ut generaret. 
Qui, si non peccasset, tot generasset quot erunt 
justi in resurrectione. 

5. — De confirmatione '. 

Quaeritur quid opus sit confirmatione post bap- 

(l) Fol. 121, recto 1 et 2. 

tismum. Responsio : in baptismo tantum datur 
remissio peccatorum. Postea oportet baptizatum 
alio dono Spiritus confirmari ad bonum operandum, 
quasi ad pugnandum. Yerbi gratia, filii Israel, cum 
transissent mare rubrum, quia per desertum tran¬ 
situri erant, auxilio Dei postea indiguerunt. 

Si vero aliquis post baptismum tam cito moritur 
quod non habeat licentiam confirmandi, per solum 
baptismi sacramentum salvatur. Si vero tempus 
habuit, sine confirmatione non plus quam sine 
confessione non potest salvari. In qua quia majus 
donum sumitur quam in baptismo, non a quolibet 
sacerdote, sed tantum ab episcopo eam sancta 
Ecclesia fieri constituit. 

6. — De Eucharistia *. 

Sicut in baptismo datur Spiritus ad remissionem 
peccatorum, in confirmatione vero ad pugnam, id 
est, ad resistendum diabolo, ita dominicum corpus 
necessario recipitur in vitam aeternam. Unde ratio 
videtur exigere ut pueris renatis ex aqua et Spiritu 
dominicum corpus detur. At quia, propter infirmi¬ 
tatem suam, pane illo solido uti non possunt, eadem 
die, si cogit necessitas, post baplismum, de calice 
vinum consecratum accipiant. Quod si differri 

(1) Fol. 121, recto 2. 

potest in sequenti dominica aut proxima aliqua 
festivitate, ad altare deferantur et dominici corporis 
sicut praedictum est, fiant participes. Quo semel 
accepto, potest postea differri alia acceptio usque in 
longum tempus. Si autem sine communione cor¬ 
poris et sanguinis Christi pueri a vita exeant, 
incuria est et periculum pastorum. Pius tamen 
pastor ovem suam immunitam non deserit. 

l. — De his qui naturaliter fatui sunt\ 

Naturaliter fatui solo baptismi sacramento sal¬ 
vantur, velut parvuli, etsi in ignem aut in aquam 
se praecipitaverint aut aliquo modo se occiderint, 
non tamen eis imputatur sicut nec parvulis. Ab his 
solis virtus Dei exigitur qui aut scierint, aut pro 
culpa sua nescierint. Pro culpa nescit qui, cum per 
doctrinam potuit scire, non didicit. Si qui vero ali¬ 
quando sapuerunt sed pro aliqua occasione desie¬ 
runt, eos naturaliter inter stultos non computamus. 
Cur enim ita magis contigit Deus novit. Nos 
autem hoc tantum scimus quia juste factum est. 

8. De causa inter Deum, hominem, diabolum orta 2 . 

Deus fecit hominem justum et bonum hac condi¬ 
tione tamen si frangeret obedientiam quod morere- 

(1) Fol. 121, recto 2. 

(2) Fol. 124, verso 1, fol. 125, recto 1 et 2, verso 1. 

tur morte. Dixit enim : « In quocumque die come¬ 
deris morte morieris. » 

Mortem dicit non quod dissolvatur anima a cor¬ 
pore statim, sed mortem accepit effectum peccati. 
Nota etiam quia Adam, antequam peccaret, liber¬ 
tatem habuit faciendi bonum et malum. Esset etiam 
Adam, sin peccaret, immortalis conditionaliter,quod 
factus fuit ita scilicet qui, si obediens esset, perdu¬ 
ceretur in illam beatitudinem ad quam venturi sunt 
sancti et nunquam moreretur. Si vero peccaret, et 
moreretur, et diabolus in eum imperium haberet. 
Diabolus vero invidens bonae creaturae Dei, invasit 
Adam. Quid vero dixerit Adae et promiserit, satis 
patet. Adam vero consensit et nota quomodo con¬ 
sensit, propria quidem voluntate et diabolo nullam 
sibi vim inferente. Et quiavoluntate peccavit, subjec¬ 
tus est imperio diaboli et ita seipsum et'posteros 
corrupit et ita juste mancipatus est servitio diaboli. 
Nota etiam quia diabolus Adam injuste invasit 
sicut scilicet creaturam Dei. Ad quid vero haec 
omnia tendunt videamus. 

Nisi enim homo esset qui diabolum vinceret non 
juste sed violenter ei homo tolleretur. Sed si homo 
eum vicerit, jure homines perdit. Ut autem vincat 
necesse est ut Deus in homine sit qui eum sine 
peccato faciat esse. Si enim homo purus aut angelus 
in homine, facile peccaret cum utramque naturam 

constat per se occidisse. Si enim cum homo in per¬ 
fectione esset a diabolo tentatus occidit, multo mi¬ 
nus cum sit imperfectus resisteret. Si enim angelus 
incarnaretur, non esset aptus tentationi cum etiam 
per se cecidisset. Voluit igitur Dominus incarnari 
et esse passibilis et mortalis, voluntate quidem, quia 
si non esset passibilis, non esset pugna contra dia¬ 
bolum. Ex necessitate igitur Deus homo factus est 
ad redimendum hominem. Non tamen non nega¬ 
mus quin aliomodo posset et Deus redimere secun¬ 
dum potentiam, sed salva justitia dicimus aliter 
non posse fieri. Quomodo ergo salva justitia sit 
videamus. 

Scimusenim quia homo voluntate peccavit et ideo 
diabolus in eum imperium habuit. Scimus etiam, 
quia Deus justus est, diabolo igitur violenter non 
auferret quod suum est (diaboli). — Cui dicimus: 
nonne diabolus quod suum non erat injuste inva¬ 
sit? — Sic equidem. Sed Deus juste quod suum 
erat inquirit ac redimit. — Dicet tamen qui huic 
sententiae volet contraire : Hoc satis concedo quod 
quantum ad Deum sit justitia et quantum ad dia¬ 
bolum sit justitia. Sed ostende mihi quantum quo¬ 
modo ad hominem qui voluntate peccavit et ita 
totus corruptus est, quomodo scilicet quantum ad 
illam corruptam massam, justum sit quod assump¬ 
sit carnem de illa corrupta massa et eam per Spi- 

ritum Sanctum mundavit et reparavit. Quantum 
enim ad corruptam illam massam quae corrupta 
tota erat, non videtur mihi justum ; quantum vero 
ad Deum qui quod suum est requirit, videtur et 
est quidem justum. Quantum vero ad corruptam 
massam, videtur violentia quia unde habeat illa 
massa, quae tota corrupta est, quod debeat redimi non 
video. 

Quidam autem de hac sententia dicere volunt : 
quod Deus nunquam humanam naturam ex toto 
permisit diabolo subjugari. Quod bene patuit in Job 
et in quibusdam aliis quos nunquam diabolus sibi 
ex toto subjugavit, quamvis ei inferre multa mala 
licuerit. Immo etiam illi quidam dicunt quia ita 
Deus humanam naturam diabolo subjugari per¬ 
misit quod tamen particulam mundam et incor¬ 
ruptam quamdam retinuit quam et assumpsit. 
In quam quia diabolus insurrexerit, illud amisit 
quod suum erat quia invasit quod suum non erat. 

Illa particula humanitatis, cui unitum est ver¬ 
bum Dei, injuste videretur esse mundata a peccato 
originali. Omnis enim humana natura, in Adam 
damnata, potestati diaboli jure subjecta videbatur 
ideo quia homo rationalis subjectioni diaboli sponte 
consenserat et consentiendo se ei tradiderat. 

Diligenter autem intuentibusVidetur quod nulla 
facta sit injuria. Humanae equidem naturae non 

facta injuria est, immo summa misericordia. Ipsi 
etiam diabolo non injuste facta est ereptio, quia 
creaturam Dei sui dolo invaserat et per deceptio¬ 
nem possederat, quam creator Deus ut suam jure 
repetiit et misericorditer liberavit. 

Ipse etiam homo, si posset,juste seipsum diabolo 
eriperet, quia per dolum seductus fuerat, et quod 
ei diabolus promiserat, scilicet quod esset sicuti 
Deus, consequenter per eum promittere minime 
erat. 


9. — De angelo magni consilii \ 

Deus Dei filius, angelus magni consilii, homo fac¬ 
tus, sine concupiscentia conceptus et natus, sine 
omni peccato vivens ut diabolus, qui jure lideles 
etiam Dei se possidere gloriabatur, per hoc suam 
potestatem amitteret quod super hominem omnis 
peccati expertem jus proprium exercere usurparet. 
Aliter enim facere illi injuriam Deus videretur, 
nisi prius illum aliquid tale faceret committere 
propter quod jure tanta deberet potestate carere. 

Sed opponitur quod, antequam diabolus super 
illum manum mitteret, videtur Deus potestatem 
suam illi abstulisse ubi de sanctificata massa, vir¬ 
ginis carnem suscepit mundissimam. 

(1) Fol. 125, verso 2, fol. 126, recto 1 et 2. Hic titulus legitur in 
manuscripto. 

Si enim omnis humana caro immunda erat, et 
per hoc diabolo subjecta, in hoc contra jus diaboli 
injuriose videtur fecisse quod eam mundavit, quia 
per hoc, super ipsum Christum, jus suum amittebat. 
Et si quis originem causae inter Deum et diabolum 
aut inter Deum et hominem aut inter hominem 
et diabolum considerare voluerit, inveniet Deum 
justissimum, diabolum vero injustissimum. Cum 
enim peccasset homo, subdidit se potestati illius 
cui consensit ex libero arbitrio. Dicat ergo homo 
Deo : « Eripe me de potestate diaboli. » — Sed 
poterit Deus respondere : « Tu subdidisti te contra 
obedientiam meam. Si potes, per te exsurge. » — 
Dicat homo diabolo: « Noli me possidere aut imple 
mihi promissa quae implere non potes, scilicet: eri¬ 
tis sicut dii . » — Contra respondere potest diabo¬ 
lus : « Promissa tibi implere non debeo, quia nec 
tu debuisses ea affectare, nec deberes exigere, ut 
videlicet par sis creatori tuo ; sed quia sine vi, sed 
sola magis tua voluntate, mihi obedisti, quam Deo 
tuo, te jure possideo et possidebo quacumque con¬ 
ditione ad me perveneris. » — Dicat ergo Deus 
diabolo : « Redde mihi servum meum quia si a me 
fallaciis tuis aberravit, mihi tamen qui Dominus 
Deus tuus sum et illius, reddendus est. » — Non 
habet diabolus quod respondeat nisi istud : « Yerum 
est me et ipsum esse tuos et si volueris potes eum 

habere, sed ipse meruit teneri. Quare contra 
illum, non contra te, aliquid defensionis ha¬ 
beo. » 

Hac dijudicatione videri potest quod si Deus 
suam creaturam reciperet, non faceret inju¬ 
riam. 

Sed quia aliquo modo diabolus servitutem, in 
quam homo se sponte projecerat, reclamaret, voluit 
Deus ut suo commisso diabolus eam amitteret. 
Carnem igitur mundissimam de virgine sanctifica- 
tam sumpsit ut suam rem. In hoc enim contra dia¬ 
bolum nullam subiit injuriam quia illa, quam acci¬ 
piebat sine peccato, nullam diabolo servitutem 
debebat. Unde quia super hominem talem posuit 
manum, jure illos quos quondam jure videbatur 
tenere injustus amisit. 

10. — De corpore et sanguine Domini *. 

Credendum est sub specie panis esse verum 
corpus Christi, similiter sub specie vini et qui al¬ 
teram tantum accipit, totum corpus Christi accipit 
et qui utramque, similiter totum. Ut pueris solet 
tantum vinum dari, rusticis propter frequentiam 
populi panis; divisim tamen dari consuetum est, 
in illa commemoratione quod [cum] corpus in 

(1) Fol. 127, recto 2, verso 1. Hic titulus in codice scriptus est. 

cruce penderet, sanguis exivit, et etiam propter 
diversas potentias : panis enim cor hominis con¬ 
firmat et vinum inebriat. Credendum est itaque 
quod species illae franguntur, dentibus teruntur, 
res enim sacramenti, scilicet dominicum corpus 
integrum remanet. 

Sed solet quaeri quale dedit Dominus suum corpus 
discipulis in coena sive mortale, sive immortale. 
Sed pro certo debet credi quod cum ibi esset ini¬ 
tium Novi Testamenti, tale eum dedisse quale hodie 
accipitur in Ecclesia, scilicet immortale, tale sci¬ 
licet quale erat per naturam. Naturam autem acci¬ 
pio in hoc quod humana natura divinitati unita 
immortalis et impassibilis erat. Et cum talis per 
naturam esset, etsi postea, ex sola voluntate, pas¬ 
sibilis et mortalis fuit, bene tamen potuit ipse suum 
corpus discipulis tradere quale per naturam 
erat. 

Hic sanguis est confirmator Novi Testamenti. 
Cum enim in Testamento habeantur promissiones, 
nullus ad illas posset pervenire nisi per illam hos¬ 
tiam. Item praecepta quae sunt in illo Testamento 
nullus posset implere, nullus posset amare nisi, eo 
a morte resurgente et ad coelum ascendente, dare¬ 
tur hominibus Spiritus Sanctus qui faceret illa 
praecepta possibilia ut implerentur et ab homini¬ 
bus amarentur. 

11. — De justitia Dei l . 

Justitia Dei alia patiens, alia exigens. Multa igi¬ 
tur facit Deus exigente justitia ut quando aliquem 
justum remunerat, quaedam vero patiente justitia 
ut quando ante meritum peccata condonat et jus¬ 
tificat, ut Jeremiam antequam de vulva, id est de 
matre exiret, sanctificavit et Johannem similiter, 
quod quidem non exigebat justitia, sed bene patie¬ 
batur secundum quod legitur : « Universae viae 
Domini misericordia et veritas », id est patiens et 
exigens justitia. 


12. — De tentatione *. 

Notandum quod tentatio est opus Dei et opus 
ipsius diaboli, sed diversae sunt intentiones. Domi¬ 
nus enim videns hominem superbire, tentat ut 
probet eum, non quod ipse Dominus indigeat, sed 
ut ipse homo superbiens se cognoscat. Diabolus 
vero tentat ut noceat. Nec debet aliquis petere 
quod non tentetur; tentatio enim conservat humi¬ 
litatem. Sed petendum est ne inducatur in tenta- 
tionem. 

(1) Fol. 132, recto t. Hunc titulum in codice scriptum invenimus. 

(2) Fol. 132, verso 1. Hic titulus legitur in mss. cod. 

Nec credendum est quod Dominus inducat in 
tentationem; sed quia pro peccato hominis eum 
derelinquit, et tunc diabolus facile inducit in ten¬ 
tationem. Videtur enim Dominus inducere et ideo 
homo, liberatus a malo, debet eum orare ne se de¬ 
relinquat, ne derelictum diabolus in tentationem 
inducat. 

Cum autem homo sit liberatus a malo et con¬ 
firmatus contra tentationem, quia adhuc ipsa pec¬ 
cata recurrunt, ut aqua in navi, et quia memor est 
praeteritorum et humanae miseriae, debet ille pe¬ 
tere veniam de praeteritis aut de renascentibus, 
quod fit per spiritum scientiae qui spiritus scientiae 
confert luctum. Sciens enim homo quid sit, quid 
fuerit, luget de humana miseria. Ecce homo libe¬ 
ratus a malo, confirmatus contra tentationem, 
habens veniam de praeteritis et de renascentibus, 
bene est munitus contra adversa hujus mundi. Sed 
modo ita munitus vult ascendere ad illa superiora 
quae tantum in superioribus creaturis, ut in angelis, 
vere et proprie sunt, ut ad veram misericordiam et 
ad cordis munditiam et ad veram pacem scilicet 
in qua filii Dei sunt. 

Sed quia per se ad illam non potest ascendere, 
debet petere viaticum per quod ducatur ad illa su¬ 
periora. 

13. — De his modis quibas homo lentatur 4 . 

Tribus modis tentatur homo, per suggestionem 
scilicet ab inimico, aut invisibili, id est diabolo, 
aut propria carne. 

Quando autem vel qualiter a diabolo vel propria 
carne fiat suggestio non est facile cognoscere. 
Habet etenim diabolus suos suggerendi modos ita 
nobis incognitos et nostrae infirmitati affines ut 
eadem videatur suggestio quae est a diabolo et quae 
ex carne, non tamen eadem. Quomodo autem non 
sit discernere non valemus. Contingit autem ipsum 
in forma visibili diabolum alicui inferre sugges¬ 
tionem, ut ipsi Christo per cibum in deserto, aut 
per aliquam creaturam ut E vae, in Paradiso, per 
serpentem. 

Suggestio autem quando fit aut a diabolo, aut 
ab homine, ipsis suggerentibus semper peccatum 
est, non autem semper cui suggeritur. Aut cum fit 
ab ipsa carne, si non adsit consensus, non est pec¬ 
catum evitabile, sed poena peccati sicut et alii 
defectus nostri. Talis enim suggestio nihil aliud 
est quam quidam motus carnis reducens in mentem 
aliquid malum sine delectatione. 

Quaeritur igitur quando aut quomodo aliquis cui 

(I) Fol. 132, verso 1 et 2, fol. 133, recto 1. 

fit suggestio dicatur peccare suggestione sola, id 
est nulla delectatione aut consensu comitante. Vi¬ 
detur non peccare per suggestionem ; sed per 
delectationem aut consensum et ita non esse pec¬ 
cata animae scilicet suggestionem, delectationem, 
consensum, sed sola illa duo delectationem, con¬ 
sensum. Ad quod dicendum est quod, a quocum¬ 
que fiat suggestio, tunc ille, cui malum suggeritur, 
dicitur peccare per suggestionem quando apud se 
dubitat de illo malo, utrum ipsum faciat an non et 
deliberat apud se, nondum delectatus aut consen¬ 
tiens. Sic enim peccat contra suum creatorem qui 
aut dubitare aut deliberare audet utrum ipsum 
illud faciendo offenderet an non. Quem enim nulla 
ratione debet offendere, nec ad hoc aspernandus 
est ut quis aut dubitet, aut deliberare incipiat eum 
offendere. 

Peccatum vero delectationis duodus modis con¬ 
sideratur. Alia namque est evitabilis, alia inevita¬ 
bilis. Evitabilis est illa quae, ex propria voluntate 
alicujus, ei advenit et posset quidem evitari et hoc 
est grande peccatum. Inevitabilis vero delectatio 
est motus quidem animi inviti legi carnis subjec¬ 
tus. Haec autem delectatio peccatum est sed veniale 
et esset quidem mortiferum nisi haberet praecedens 
baptisma remedium. 

Hanc autem infirmitatem, sive necessitatem, 

sive, ut quidam volunt, propassionem, nobis ad 
agonem Deus reliquit; quae ad humilitatem con¬ 
servandam, si volumus, multum est nobis utilis. 

Si enim securi essemus, bono nostro fortasse 
superbiremus et ita deteriores efficeremur. Haec 
autem infirmitas, ut dictum est, venialis est et 
praecedentem baptismum remedium habet, sicut et 
libido, quam nec conjuges in coitu possunt refre¬ 
nare, remedium habet sacramentum nuptiarum. 
De hac tamen infirmitate dolere debemus quod in 
hanc necessitatem, ex culpa primi parentis dejecti 
sumus. Nisi hoc doleremus, Deum apertissime con¬ 
temneremus et juste a Deo damnaremur. 

Consensus iterum duobus modis accipitur. Alius 
enim est qui comitatur delectationem, alius actum 
ipsum. Sed videtur idem esse consensus qui comi¬ 
tatur delectatationem solam sine actu ipso et ipsa 
delectatio evitabilis, scilicet non tamen idem est, 
sed comitans sicut et ille qui actum comitans non 
est ipse actus. Nam consensus ille est quando ali¬ 
quis favet illi evitabili delectationi et producit eam 
ut magis delectetur. 

14. — De caritate l . 

Dilectio habet duos ramos, dilectionem Dei et 

(1) Fol. 134, verso 1 et 2. Titulus hic legitur in manuscripto. 

proximi. Dilectio Dei major aut prior natura est et 
dignitate. Dilectio proximi prior est tempore. Quod 
hoc modo ostenditur. Deus est summum bonum et 
per se non per aliud. Cetera bona sunt ex summo 
bono. Deus ergo diligendus est quia per se bonus. 
Cetera autem diligenda sunt, quia ex summo bono 
sunt, non propter se, quia non sunt per se bona. Cum 
igitur creaturae bonae sint, per illud summum bonum 
diligendae sunt in quantum ex ipso sunt. 

Sed rationalis creatura, quae adhaeret Deo et Deo 
servit et eum diligit, duplici modo diligenda est, 
tum quia ex Deo, in quantum creatura est, tum quia 
sponte Deo adhaeret et servit. 

Proximus itaque, qui bonus est adhaerendo Deo, 
dupliciter diligendus est, tum quia creatura Dei, 
tum quia bonus est. Malus autem proximus tantum 
diligendus est quia creatura Dei est. 

Pasce ergo illum sustentando substantiam Dei 
quam fecit. Sed peccatum quod neque bonum est 
per se, neque ex bono Deo, debes odisse. 

Itaque diligendus est in quantum ex bono est et 
quantum creatura Dei est. 

Videtur autem esse contrarius Jesus filius Syrae 1 
in hoc quod dicit: « Impio nihil dederis ». Sed hoc 
praecipitur ne aliquis foveat eum ad iniquitatem 

(I) Hic est auctor Ecclesiastici. 

suam exercendam. Prohibetur igitur ne nutriatur 
impius, sed non prohibetur ut homo pascatur. 
Bonum faciamus ad omnes, maxime autem ad 
domesticos fidei. 

Ceterae autem creaturae diligendae sunt quae non 
rationales sunt, quia tantum sunt bonae quia factae 
sunt a bono, sed non sunt adeo similes summo 
bono sicut utentes ratione. 

At cum quaedam animalia data sunt ad poenam 
ut iupus, leo, quia nocent proximo, propter amo¬ 
rem proximi cui plus debemus, a nobis persequenda 
sunt; et non tamen in hoc erimus contrarii dis¬ 
positioni Dei quia omnes sic nos per illa affligit ut 
nobis parcendo concedat et interficere illa : 

Ecce habemus quod naturaliter amor proximi 
descendat ex Dei amore : quia proximum propter 
Deum ex quo est diligimus. Deum autem diligere 
plus, quia per se bonus est, debemus. Sed tempo¬ 
raliter, per dilectionem proximi, venitur ad dilec¬ 
tionem Dei. Non enim cognoscitur Deus nisi per 
creaturas. Ergo illa bona quae videntur plus dili¬ 
guntur et per ea creator eorum diligitur. Sed illa 
dilectio Dei perfecta non erit donec videamus eum 
facie ad faciem ; tantum in praesenti, dum illum 
per enigma et fidem videmus, super omnia dili¬ 
gimus. 

45. — De mendacio J . 

Quaeri solet cum nulla occasione mentiendum 
sit an peccatum sit aliquo ambiguo verbo decipere 
quem videmus paratum male facere, ut si videmus 
aliquem iratum prosequi quempiam quem videmus 
se abscondere. Scimus enim quia, si quaesierit a 
nobis an vidimus eum, non est illi mentiendum et 
si per hoc possumus vitam illius servare, sed tacere 
possumus sine peccato. Sciendum est tamen quia 
si dixeris te vidisse eum divertentem aliquover¬ 
sum, quorsum tamen tunc non diverterit, sed alio 
tempore vidisti, etsi scias quaerentem sic intelligere 
quod modo diverterit, non peccas. Nam ille dignus 
est quod verum non intelligat sed decipiatur : tu 
tamen fideliter locutus es. Nam et Christus ita 
saepe locutus est, ut cum dixerit « vos ascendite ad 
diem festum hunc, ego autem non ascendam et 
coetera » et tamen post ascendit. Digni erant qui 
quaerebant ut non intelligerent. Ipsi enim intelli- 
gebant quod cum eis non ascenderet et tamen sci¬ 
vit, cum diceret, eos aliter intellecturos. 

Ille mentiri dicitur qui aliter credit quam loqui¬ 
tur. Duo autem sunt genera mendacii in quibus 
non videtur esse gravis culpa scilicet ut cum joca- 

(I) Fol. 135, verso 1 et 2. 

mur, aut cum proximo prodesse molimur. Sed ut 
praetereamus mendacium joci in quo patet culpa 
et peccatum, cum simplex enim jocus in verbis sit 
verbum otiosum, (de omni autem verbo otioso 
sumus reddituri rationem); de illo mendacio aga¬ 
mus in quo videtur esse utilitas proximi aut 
nostra : iterum est magnum peccatum. Si enim 
mentiendo, a morte corporis fratrem servo, mor¬ 
tem animae mihi infero ; pro periculo enim totius 
mundi, quantum ad me, mentiri non deberem. 

Ut autem verum esse illud pateat, videamus quid 
Sanctus Spiritus, in Moralibus 1 , dicat de obstetri¬ 
cibus quae in yEgypto mentiebantur pro masculis 
qui ex filiis Israel nascebantur. 

Pro hac, inquit, pietate aeternum merebantur 
praemium. Sed quia mentitae sunt, illud amittere 
promeruerunt. Quia vero nullum bonum est irre- 
muneratum, pro bono pietatis officio, temporale 
commodum habuerunt, scilicet domos in ^Egypto. 

Multotiens tamen quia hujusmodi mendacium 
pietas comitatur, cujus veniam impetrat qui sic 
mentitur, inveniuntur Sancti aliquando mendacium 
protulisse, ut Jacob patri suo, ut Joseph fratribus 
suis in ^Egyplo, aut aliquid fecisse quod peccatum 
videtur ut filii Israel qui furati sunt ^Egyptiis vasa 

(1) Gregorius, in Moralibus , disseruit de obstetricibus quas lib. 
Exod. inducit. — Exod I, 19-21. 

peccatum quod non est contra divinum praecep¬ 
tum. Dicunt autem aut faciunt Sancti quod contra 
praeceptum esse videtur; sed tamen non est, 
quia ex ipsiu3 speciali gratia Dei aut praecepto 
dicunt aut faciunt, quare peccatum non est. Spe¬ 
ciale autem dicimus quod uni personae aut pluribus, 
non tamen omnibus dicitur. 


16. — De comestione\ 

Comestio alia fit usque ad metam necessitatis, 
alia ultra. Illa vero quae fit usque ad metam neces¬ 
sitatis, si causa Dei fit, ad hoc scilicet ut caro sus¬ 
tentetur ad serviendum Deo ita ut delectatio, quae 
quasi necessario comitatur, pedisequa sit, non do¬ 
mina aut magistra, non est peccatum. 

Nam si propter delectationem fieret, peccatum 
esset. 

Illa vero quae ultra metam necessitatis extenditur, 
si ignoretur quod fit ultra necessitatem (illud enim 
multotiens ignoratur), similiter peccatum non est. 
Si vero ex deliberatione fiat, peccatum est. 

Eodem modo de potu et dormitione et de omni¬ 
bus talibus quibus indiget necessitas humanae vitae; 

(1; Fol. 136, verso 1 et 2. Hic titulus legitur in manuscripto. 

in quibus omnibus delectatio quae tantum est 
pedisequa, venialis est ex caritate qua diligimus 
nos propter Deum. 

In illis’vero in quibus est non vitae humanae 
necessitas, ut in coitu (nam cum constans sit quod 
omnis coitus qui non est in conjugio peccatum sit), 
si non exerceatur aut causa prolis, aut causa 
vitandae fornicationis, sed solum causa explendae 
libidinis, fornicatio est, ut dicit Apostolus. 


17. —De pueris qui a parentibus offeruntur '. 

Quaeritur de pueris qui a parentibus offeruntur, 
antequam venerint ad maturam aetatem, an liceat 
eis exire si noluerint remanere. Communiter de his 
dicimus sive masculi sint, sive feminae : bonum 
est si proteletur benedictio eorum usque ad adul¬ 
tam aetatem ut tunc, ex deliberatione sua, conse¬ 
crentur. 

Quod si noluerint benedici, masculus conser¬ 
vetur ne aufugere possit donec benedicatur ad se 
rediens. Femina vero, quia infirmioris sexus est, 
nisi ipsa velit, nunquam consecretur. Quod si ante 
tempus consecrata fuerit, si aut fugiens nupserit, 
nuptiae ratae erunt. Masculus autem ante tempus 
etiam benedictus exire non poterit quia robustioris 

• (1) Fol. 136, verso 2, fol. 137, recto 1. 

sexus est. Et si exierit, cogendus est reverti. Et 
si nupserit, irritum debet esse. In his tamen 
omnibus dispensatio utilis est, sicut in omnibus 
rebus. 

18. — De his qui transeunt ex alia Ecclesia 
in aliam'. 

Item dubitari solet, postquam aliquis in ecclesia 
aliquam professionem facit, an liceat ei, absque 
licentia sui praelati et capituli, arctiorem vitam 
sumere et si ecclesia prior poposcerit, an poterit ibi 
remanere. Bonum est ut licentiam petat, quam si 
non potest impetrare, non frangit obedientiam : 
sic hac intentione discedat. 

Nec illi caritatem habent qui eum sollicitant ut, 
ab arctiori vita, ad laxiorem descendat. Si tamen 
necessarius est priori ecclesiae, ex dispensatione 
potest reverti, tamen ut ab arctiori proposito non 
recedat, sicut non recederet si episcopus fieret. 

Et nota quod non magis licet canonico regulari 
parochiam tenere aut aliquam curam habere quam 
monacho. Utrumque enim, ex dispensatione epis¬ 
copi, potest facere aut archidiaconem, aut pres¬ 
byterum, ita tamen ut uterque maneat in suo 
ordine. 

(I) Fol. 137, recto 1.— Cf. Lefeyre. De AnseImo scholastico, p. 91. 

19. — De naturali et de scripta lege 2 . 

Non est credendum illis qui dicunt nullum juste 
posse vivere si legem naturaliter scriptam non 
observaret carnaliter. Sicut in tempore gratiae, 
verum est nullum justificari nisi sub Evangelio et 
baptismate. Sed dicendum circumcisionem et ce¬ 
teras observantias legales non ita esse generales 
sicut est Evangelium et baptisma. Deus enim 
carnem accepturus illi lineae de qua nasci voluit 
legem scriptam donavit per quam sub cultu unius 
Dei teneretur. 

Si vero eodem tempore aliquis, per solam legem 
naturalem, cultum veri Dei juste observaret, tam 
bene justus apud Deum judicatur quam si sub 
scripta lege teneretur. At in tempore gratiae, Evan¬ 
gelium et baptisma adeo sunt generalia quam nemo 
absque eis potest justificari. 

20. — De festis Sanctorum Veteris Testamenti *. 

Solet autem dubitari quare non fiunt festa homi¬ 
num Veteris Testamenti quos constat sanctos esse, 
ut beati Abrahae, Isaac et ceterorum. 

Quorum haec est ratio. Mors illorum non fuit 
natalitium quia omnes, ante Christum, descende* 

(1) Fol. 137, recto 1. 

(2) Fol. 137, verso 1 et 2. 

bant ad infernum. Si ergo de his festa coleremus, 
non in diebus mortis eorum, sed in resurrectione 
Domini in qua recepti fuerunt, celebranda forent. 
Idcirco illa non consuevit facere latina Ecclesia. 
Graeci tamen et ecclesias et festa in honore Patrum 
Veteris Testamenti faciunt. Nec observant tem¬ 
pora mortis eorum, scilicet quando et quotiens eis 
placet, prout quemque diligunt, festa eorum cele¬ 
brant. Similiter et de Sanctis Novi Testamenti. 

Latinae vero Ecclesiae aliquando, non tamen 
omnes, juxta institutionem beati Ambrosii qui ex 
maxima parte Graecos sequitur, aliquam de festis 
Sanctorum antiquorum assumpserunt, ut de septem 
fratribus qui praetendebant se cruore Christi redimi. 
Festivitas autem beati Johannis Baptistae, quam 
in fine augusti celebramus, non de decollatione est, 
etsi scribebatur sic in calendario, cum decollatus 
sit circa Pascha, sicut Evangeliorum ratio exigit, 
sed de inventione capitis ej us. 

Facit tamen Ecclesia memoriam decollationis 
ejus in eodem termino, in cantu et in lectionibus, 
sicut in aliis festivitatibus Sanctorum fieri solet. 

21. — De catechumenis ». 

Quaeritur de catechumenis, si moriantur ante- 

(1) Fol. 138, recto 1. Hic titulus in codice scriptus est. 

quam aqua baptismi inundentur, utrum sint salvi. 

Responsio : Si necessitas aliqua impediat, salvi 
sunt et bene possunt dici baptizati Sed si negli- 
gentia impedierit, non erunt salvi. Hoc autem in 
illis planius est qui magni catechizantur. Sed in 
parvis qui nihil sciunt non videtur ita esse, quia 
in illis nulla negligentia esse videtur. 

Credendum est tamen culpam parentum illis 
obesse. Si vero aliquis opponat quod Scriptura 
dicit « quod filius non portabit iniquitatem patris », 
de his sciat hoc dictum esse qui post baptizati 
sunt. 

22. — De his qui ex demone nascuntur *. 

Notandum est quosdam historiographos testari 
demones aliquando humanas figuras ex isto infimo 
aere sumpsisse, in quibus concumbentes cum mu¬ 
lieribus generaverunt filios qui, per sacri baptismi 
regenerationem, salvi fuerunt. Et satis est credibile 
quod, sicut aerium corpus sumpserunt, naturam 
et affectionem corporis impleant. Sicut de bonis 
angelis dicitur quod assumentes aeria corpora 
comederunt et multa alia quae hominibus conve¬ 
niunt, sed sine peccato fuerunt, ut de angelo Tobiae 
legitur. 

(I) Fol. 138, recto 1. Hic titulus legitur in manuscripto. 

23. — De illis qui morte praeoccupantur 1 . 

Corpora morte praeoccupatorum, ut qui, subito 
occisi, corporis et sanguinis viaticum, Deum non 
acceperint, poni possunt in ecclesia et in coemeterio 
tumulari, si ita aptentur ne sanguis aut sanies 
extrinsecus maculet ecclesiam. Quicumque enim 
in unitate Ecclesiae est, si morte praeoccupetur ut 
confiteri, aut viaticum sumere non possit, Ecclesia 
non renuit. Dei solius est judicare hoc, Ecclesiae 
in meliorem partem vertere. 

Si autem, aut haereticus sit, aut aperte excom- 
municatus, ne recipiatur pro rigore, etsi nesciamus 
quem animum habuerit in morte. Orare autem 
pro omnibus possumus. Potest enim illud pro¬ 
desse juxta compunctionem quam habuerunt vel 
in morte. 

24. — De conjugio inter adulteratos 2 . 

Nota duo contraria. Dicit Leo papa quod, si 
aliquis adulteratus fuerit cum aliqua, non licet ei 
postea eam ducere, etiam mortuo viro. 

Non potest enim esse matrimonium cum qua 
fuerit adulteratus. Augustinus vero dicit : potest. 

(1) Fol. 138, recto 2. Hic titulus legitur in cod. mss. 

(2) Fol. 140, verso I et 2. 

Quod ita determinandum est. Duae leges sunt : 
una benevolentiae, altera naturae. Leo papa locutus 
est quantum ad legem benevolentiae, Augustinus 
quantum ad legem naturae. Lex enim naturae non 
prohibet quamlibet, etiam cognatam, ducere. Lex 
vero institutionis prohibet. Ideo statutum in Eccle¬ 
sia catholica ut parentes non commisceantur, quia 
magna inter eos procedit caritas ex ipsa natura. Illi 
vero qui parentes non sunt conjunguntur ut cari¬ 
tas augraentetur. 

♦ 

2o. — De excommunicatis '. 

Quod ille solus habendus sit excommunicatus 
qui judiciali ordine personaliter reus nominatur, 
Apostolus ad Corinthios : « Scripsi vobis in epis¬ 
tola ne commisceamini fornicariis, non utique 
fornicariis hujus mundi, aut avaris, aut rapacibus, 
aut idolis servientibus, aut maledicis. Alioquin 
debueratis de hoc mundo exisse. Nunc autem 
scripsi vobis non commisceri; si quis frater nomina¬ 
tur, aut est fornicator, aut immundus, aut avarus 
aut idolis serviens, aut maledicus, aut ebriosus, 
aut rapax, cum hujusmodi nec cibum sumere. » 

Quibus verbis, ut ait Augustinus in libro Poeni¬ 
tentiae, ostendit non temere et quolibet modo, sed 

(1) Fol. 142, verso I. Hic titulus legitur in manuscripto. 

per judicium auferendos esse malos a communione 
Ecclesiae; aut per judicium si auferri non possunt, 
tolerentur potius ne perverse vitando malos, ab 
Ecclesia ipse discedat et eos quos fugere videtur ad 
gehennam praecedat.' 

Ad hoc enim nobis in Scripturis sunt exempla 
proposita, velut in messe ut palea sufferatur usque 
ad ventilabrum, aut intra retia ut pisces mali cum 
bonis usque ad segregationem quae futura est in 
littore, scilicet in tine saeculi, aequo animo tole¬ 
rentur. 

Non enim contrarium est huic loco'id quod alibi 
dicit : « Tu quis es qui judicas alienum servum? 
Suo domino stat aut cadit. » Noluit enim hominem 
ab homine judicari ex arbitrio suspicionis aut 
etiam extra ordinariam usurpato judicio; sed potius 
ex lege Dei, secundum Ecclesiae, ultro confessum, 
aut accusatum atque convictum. Alioquin cum 
illud dixit: « Si quis fornicator nominatur, autidolis 
serviens, » nisi quia eam nominationem intelligi 
voluit quae est in quemquam cum sententiam ordine 
judiciario atque ecclesiastica integritate proferunt. 
Nam si nominatio sufficit, multi damnandi sunt 
innocentes quia saepe falso nominatur. 

26.— De beatitudine \ 

Non esi credendam quod in resurrectione anima 
et corpus simul beatificentur ; beatitudo enim solius 
rei fruentis est, ut dicit Gregorius. Sola vero anima, 
quae res rationalis est, beatitudine frui potest. Sic 
ipsa sola beatudinem habebit. Ex ipsa tamen bea¬ 
titudine redundabit ineffabilis claritas sive incor- 
ruptio, sive glorificatio. 


27. — De nexibus corporis et animae 1 2 . 

Post dissolutionem corporis et animae manent 
quidam nexus qui faciunt ea unam personam. 
Nexus dicimus quod anima Petri plus respicit et 
exspectat corpus Petri quam corpus Pauli; secun¬ 
dum quos nexus anima et corpus illius persona 
una dicuntur. 


28. — Utrum cibus vertatur in corpus 3 . 

Quaeritur utrum cibi vertantur in corpus, ad 
quod repugnare videtur quod Dominus dicit: « Omne 

(1) Fol. 145, recto 2. 

(2) Fol. 145, recto 2. 

(3) Fol. 145, recto 2, verso 1. 

quod in os intrat in ventrem vadit et in secessum 
emittitur. » Sed haec verba Domini sic possunt 
accipi ut omnes cibi in ventrem abeant sed non 
toti. Et ita potest esse verum quod cibi vertantur 
in corpus. 

Fiunt enim de cibis quatuor partes : una qua¬ 
rum abit in cerebrum quae postea paulatim emitti¬ 
tur per salivam, altera abit in nigram choleram, 
tertia in rubeam, quarta in sanguinem. Faeces per 
urinam et digestionem emittuntur. Et verum est 
quod naturale corpus ex cibis nutritur et sustenta¬ 
tur. Sed quicquid inde recipit, aliis succedentibus, 
iterum per purgationes emittit. Et non creditur 
quod corpus exsurgere debeat cum illis incrementis 
quae recipit ab eis, sed illud tantum quod naturaliter 
fuit in semine. Quarta scilicet pars parvam vel 
magnam habet staturam. Unde et illi qui parvi 
moriuntur, in aetate triginta annorum resurgent, in 
illo scilicet corpore quod fuit in natura primae subs¬ 
tantiae. 

Sic etiam solvitur de illo qui, ab infantia sua, 
humanis carnibus pastus est. Nam in resurrectione 
et ille naturale corpus suum habebit et alii quorum 
carnibus vescebatur, in suis corporibus qualia natu¬ 
raliter fuerunt, resurgent. 

Potest non irrationabiliter dici quia, sicut ignis 
alimentis alitur lignorum et illa tamen in natura 

ignis non mutantur, sic corpus alimentis ciborum 
pasci et illa in corpus non converti. 


29. — De judicio*. 

De judicio si sit faciendum materiali voce neque 
affirmatur, neque negatur. Sed hoc certum est 
quod filius hominis in eadem forma in qua judicatus 
est apparebit, in tali loco quod omnes gentes vide¬ 
bunt eum, non quod omnes ante eum localiter 
debeant venire, boni ad gloriam suam, mali ad 
damnationem. Et sciendum est quod non omnes 
venient ad judicium. 

Qui enim ab Ecclesia jam judicati sunt illic non 
iterum judicabuntur. Fuerunt enim quidam ita boni 
in hac vita quod Ecclesia illos judicavit bonos et 
illi iterum non judicabuntur, sed cum Domino 
judicabunt, ut beatus Martinus et apostoli ipsi et 
multi alii. Et istos vocat Dominus amicos. Fue¬ 
runt autem quidam ita mali quod nequitia eorum 
non latuit Ecclesiam. Unde, et si Christiani fue¬ 
runt, excommunicati mortui sunt. De aliis satis 
patuit. Illi iterum, quia jam ab Ecclesia judicati 
sunt, non amplius judicabuntur. 

Sed quia adhuc sunt quidam boni et quidam mali 

(1) Fol. 145, verso 1 et 2. Hic titulus legitur incod. mss. 

3 * 

quos adhuc Ecclesia non judicavit, sed apud Domi¬ 
num jam judicati sunt, ut dicit Scriptura, « judi¬ 
cium jam factum », sed nondum apparuit homi¬ 
nibus. De illis fiet istud judicium, id est, Deus 
manifestabit qui eorum sunt boni et qui mali. 

RADULFI SENTENTIAE VEL QUaESTIONES 


30. — Cur Deus homo 1 . 

In epistola ad Hebraeos ubi dicitur : Decebat enim 
eum per quem omnia , etc., videtur Apostolus pro¬ 
bare intendere incarnationem, passionem et resur¬ 
rectionem Yerbi necessariam fuisse humanae 
redemptioni. Quod hoc modo procedit. Homo, quia 
ex libertate arbitrii peccavit, juri diaboli se addixit; 
quia tamen instinctu alieno peccavit, in hoc, locum 
veniae apud Deum habuit. 

Cum ergo hic sub jure, cui spontanee se addixe¬ 
rat, esset, inde locum veniae apud Deum haberet, 
non erat divinae justitiae eum violenter et injuste 
recipere a conditione illius a quo, per consensum, 
ultronee tenebatur et juste. 

Nulla ergo justae liberationis via esset nisi homo 
revinceret eum a quo victus fuerat. 

(1) Fol. 123, verso 2. Hic titulus legitur in manuscripto. — Cf. 
Anselmi qucest. 8, de causa inter Deum, hominem, diabolum orta, 
supra, p. 13. 


Digitized by AjOoqIc 



Homo per se non poterat quia sub jure illius 
erat. Et cui etiam in perfectiore statu succubuerat 
eum, in corruptione, multo minus expugnare 
poterat. 

Angelus in homine non poterat, quia facile pec¬ 
caret, cum naturam ejus cecidisse per peccatum 
constet. Etsi enim angelus jam, per casum apos¬ 
tatae angeli pro quo altiori amore cohaesit et longa 
obedientia ita confirmatus sit ut peccare, quantum 
ad naturam sui non possit, tamen forsitan, ex con¬ 
junctione luteae et corruptae naturae, hoc contra¬ 
heret ut peccare posset et peccaret, cui posse pec¬ 
care est ex natura, licet confirmatio provenerit ex 
gratia. Non est inventus ergo neque in coelo, neque 
in terra, neque subtus terram qui librum aperiret 
et signacula solveret, nisi agnus. 

Necesse ergo fuit ut Deus homo fieret, ut quia 
Deus peccare non potest, hominem sibi counitum 
ita confirmaret ut tentatione et peccato, nullo modo, 
vinci posset. 


31. — De incarnato Verbo 1 . 

Quaeri solet cur, per humanitatem incarnati Verbi, 
Deus pater humanum genus redimi voluit cum, per 

(1) Fol. 124, verso 1 et 2. 

aliquem prophetarum aut angelum, hoc posset fleri. 
Ad quod dicimus : si per purum hominem homo 
redimeretur, per corruptum corruptus liberaretur; 
sed corruptus corruptum redimere non potuit. 
Totum enim genus humanum, per peccatum primi 
parentis, erat corruptum. Juste ergo diabolus homi¬ 
nem possidebat qui, spontanea voluntate, se ei sub¬ 
diderat. 

Sed nec per angelum homo redimi potuit. Ange¬ 
lica enim in parte natura corrupta erat et si incar¬ 
naretur angelus, posset utique peccare cujus natura 
per peccatum superbiae prius corrupta fuerat. Sed et 
si creatura creaturam redimeret, utique creaturae 
creatura obnoxia esset et, quodam modo, dignitas 
hominis inferioraretur qui ad imaginem et similitu¬ 
dinem Dei factus est. 

Fuit itaque divinum consilium ut Deus homo 
fieret et sine concupiscentia conciperetur qui per 
concupiscentiam conceptum hominem redimeret. 
Nam Sancti Spiritus obumbratione prorsus exstincta 
est concupiscentia carnis in Virgine. Nullum itaque 
peccatum habuit qui per concupiscentiam natus 
non fuit. Cui injuste diabolus mortem intulit in 
quo nullum jus suae potestatis invenit. 

Juste ergo suam in hominibus perdidit potesta¬ 
tem qui in Christo injuste exercuit tyrannidem 
suam ut cum diabolus eum, in quo nulla mortis 

est causa et qui Deus erat, occideret, juste potes¬ 
tatem quam super peccatores habebat amitteret. 
Alioquin injustam violentiam Christus diabolo 
fecisset qui juste possidebat hominem quem non 
ipse violenter sibi attraxerat; sed idem homo ad 
illum se sponte contulerat. 

Diabolus dicitur juste possidere hominem quia 
Deus juste hoc permittebat et homo juste patie¬ 
batur quod promeruerat. Non sua justitia homo 
pati juste dicitur, sed quia justo Dei judicio 
patitur. 

Redemptio itaque humani generis merito per 
Christum humanatum facta est quia, juxta Psal¬ 
mistam « pater Deus fiducialiter agit in eo ». Pec¬ 
care enim non poterat qui etiam Deus erat, in qrio 
perfecta salvatio et humani generis constat restau¬ 
ratio, cum sit etiam Deus Christus, potens liberare 
suos. Ecce quod nullus alius potuit liberare huma¬ 
num genus nisi ille qui est Deus. In nullo enim 
alio fiducialiter ageretur, cum homo aut angelus 
purus peccare posset, si in carnem mutaretur. 

Ideo autem sola persona filii incarnari voluit quia 
si persona Patris incarnaretur, jam quaternitas, 
non trinitas crederetur. Esset enim pater in trini¬ 
tate, pater in divinitate, filius in humanitate et sic 
quasi duae personae, pater Deus et homo filius Vir 
ginis. 

Idem inconveniens ostenderetur si Spiritus Sanc¬ 
tus incarnaretur; filius itaque Dei factus est Virgi¬ 
nis filius, quod est « Verbum caro factum est >», id 
est « Deus humanae naturae unitus est » ut Deus 
et homo unitus Christus credatur in unitate perso¬ 
nae, non in unius singularitate substantiae. Humana 
enim natura, Verbo Dei in Christo unita, Deus et 
homo, est Christus in una persona, non commix¬ 
tione passus naturarum neque divisione personarum. 
Sicut enim anima rationalis et caro unus est homo 
non duo, ita humana et divina natura in Christo 
una est persona. 

